દરમ્યાન નજીકમાં આવેલી પ્રજ્ઞાાચક્ષુ વિદ્યાલયના શિક્ષક લલ્લુભાઈ પ્રજાપતિ અવાર- નવાર ચા પીવા આવતા અને ત્યાં આ નટુ તેમની સાથે અથડાઈ ગયો અને તેમને ખબર પડી કે નટુ પ્રજ્ઞાાચક્ષુ છે અને તેમનામાં માનવતા મહેંકી ઉઠી અને તેમણે તેના પિતાને મનાવી લઈ સ્કૂલમાં લઈ ગયા, જ્યાં તેમણે નવેસરથી શાળામાં પ્રવેશ અપાવી અને બ્રેઈનલીપીનો અભ્યાસ સાથે શિક્ષણ શરૂ કરાવ્યુ, જેમાં બ્રેઈલ, ગણિત,મોબીલીટી,સંગીત, નાટય,રમત-ગમત, ભૂમિતિ,એબેકસ અને બ્રેઈલ ટાઈપ રાઈટરનો અને લેખન-વાંચન વગેરે કૌશલ વિકસાવ્યા અને તેમાં નટુની અદભૂત સ્પર્શ શક્તિ અને યાદશક્તિને પરીણામે તેને એક સાથે બબ્બે વર્ગ પાસ કર્યા અને તેણે માધ્યમિક શિક્ષણ પુરૂ કર્યા બાદ ઓલ્ડ એસ. એસ. સી. પરીક્ષા પણ ૧૯૭૬ માં ૭૩ ટકા સાથે પાસ કરી અને સમાજવિદ્યામાં બોર્ડમાં બીજો નંબર પ્રાપ્ત કર્યો.